П Р О Т О К О Л   №  7
На 07.08.2015 г., в Изпълнителна агенция по горите, комисия назначена със Заповед № 774/03.09.2013 г. на изпълнителния директор на ИАГ, изменена със Заповед № 533/08.07.2014 г. на изпълнителния директор на ИАГ и със Заповед № 320/14.05.2015 г. на изпълнителния директор на ИАГ за разглеждане на преписки, постъпили до влизане в сила на Закона за горите, във връзка с § 5 от ПЗР на ЗГ, и одобрен от министъра на земеделието и храните доклад № ИАГ-22810/ 05.07.2011 г., проведе редовно заседание, за да разгледа предложените преписки.
І. Заявления за закупуване на застроената и нормативно определената площ по реда на § 123 от ПЗР на ЗИД на ЗГ:
1. Преписка с рег. индекс 94ГГ-71/25.10.2005 г., във връзка със заявление, подадено в МЗХ с рег. индекс 94Г-155/19.02.2004 г.
Заявлението е подадено от Г. М. Г. за закупуване по реда на § 123 от ПЗР на ЗИД на ЗГ на застроената и нормативно определена прилежаща площ от държавния горски фонд. Засяга се поземлен имот, в землището на гр. Балчик, община Балчик, област Добрич в района на дейност на ТП „Държавно ловно стопанство Балчик“. 
Решение:
След като разгледа преписката, комисията прецени, че искането е законосъобразно, приложени са всички документи, съгласно изискванията на закона и същите са актуални към датата на разглеждането им.
С оглед гореизложеното, комисията счита, че няма пречка да бъде издадена заповед на министъра на земеделието и храните за продажба на застроената и нормативно определената прилежаща площ.  
ІІ. Промяна на предназначението 
1. Преписка с рег. индекс ИАГ-36262/04.10.2012 г.

Заявлението е подадено от юридическо лице за изключване на гори и земи от горския фонд, поради промяна на предназначението на поземлен имот в горска територия – публична държавна собственост, необходими за изграждане на площадка на МВЕЦ. Засягат се поземлени имоти с номер 000274 в с. Камена, общ. Петрич, и номер 000399 в с. Самуилово, общ. Петрич, с обща площ 0,633 дка, в района на дейност на ТП „Държавно горско стопанство Петрич”, Регионална дирекция по горите - Благоевград.
Комисията констатира: 

1. С влизането в сила на Заповед № І-С-352/23.08.2007 г. на кмета на община Петрич, с която се одобрява ПУП-ПРЗ, се определя конкретното предназначение на имотите. 

2. На основание чл. 59 от Закона за устройство на територията, въз основа на действащия план за застрояване, застрояване се допуска след промяна на предназначението на земята, по реда на чл. 14, ал. 1, т. 3 от Закона за горите.

3. Има изразени положителни становища от ТП „Държавно горско стопанство Петрич” и  Регионална дирекция по горите Благоевград.

4.  Представено е Решение № 51 – ОС/2011 г. на МОСВ, по оценка на въздействието върху околната среда. Представено е нотариално заверено фотокопие на писмо с изх. № 94 – 00 – 536/14.12.2012 г. на МОСВ – за влязло в сила Решение № 51 – ОС/2011 г.

5.  Представен е доклад за оценка по приетата с ПМС № 236 от 03.08.2011 г. Наредба за оценка на поземлени имоти в горски територии (обн. ДВ, бр. 63 от 16.08.2011 г.). Съгласно Становище с рег. индекс ИАГ-26312/30.07.2015 г. и Становище с рег. индекс ИАГ-26970/05.08.2015 г. на независим оценител, оценките са коректно изпълнени.
Решение:
Във връзка с направените констатации, комисията прецени, че искането е законосъобразно, приложени са всички документи, съгласно изискванията на закона.  

С оглед гореизложеното, комисията счита, че няма пречка да се издаде заповед на министъра на земеделието и храните за промяна предназначението на гореописаната площ.

